Okresná prokuratúra Bratislava II 
Kvetná 13, 820 05 Bratislava 25

Sp. zn. : 4 Pv 60/13/1102	Bratislava II, 28.2.2014
EEČ : 2-9-66-2014

U Z N E S E N I E

Trestná vec:	obvinený XXXXX a spol. 
Trestný čin:	krádež spolupáchateľstvom podľa § 9 odsek 2 k § 247 odsek 1, odsek 2 písmeno c Trestného zákona číslo 140/1961 Zbierky zákonov v znení zákona číslo 253/2001 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 215 odsek 2 písmeno c Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXXX
dňa 07.04.2001, v čase asi o 02.00 hod., XXXXX po predchádzajúcej ústnej dohode strhli z prsta poškodeného XXXXX – 1 kus pánsky prsteň z bieleho kovu a zo športovej tašky poškodeného, ktorá bola voľne položená na zemi odcudzili 1 kus kalkulátor zn. XXXXX dioptrické okuliare, 1 kus britvu zn. XXXXX, 1 kus obrezávatko na cigarety, 1 kus zapaľovač, drevenú krabičku so zubnou protézou, 1 kus otvárací vreckový nožík, 4 Ley v hotovosti, 6 kusov cigariet zn. XXXXX, čím poškodenému XXXXX spôsobili škodu vo výške 920,- Sk,  /30,54 Eur/,

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom a iným cudzozemským orgánom príslušným na konanie o trestnom čine a toto rozhodnutie možno považovať za dostačujúce

Odôvodnenie:

Uznesením vyšetrovateľa XXXXX,  sp. zn. XXXXX zo dňa 07.04.2001 bolo vznesené obvinenie štátnym príslušníkom XXXXX XXXXX a XXXXX pre trestný čin krádeže spolupáchateľstvom podľa § 9 ods. 2 k § 247 ods. 1, ods. 2 písm. c) Trestného zákona (č. 140/1961 Zb. účinného v čase spáchania skutku) na tom skutkovom základe, že dňa 07.04.2001, v čase asi o 02.00 hod., v XXXXX po predchádzajúcej ústnej dohode strhli z prsta poškodeného XXXXX - 1 kus pánsky prsteň z bieleho kovu a zo športovej tašky poškodeného, ktorá bola voľne položená na zemi odcudzili 1 kus kalkulátor zn. XXXXX, dioptrické okuliare, 1 kus britvu zn. XXXXX, 1 kus obrezávatko na cigarety, 1 kus zapaľovač, drevenú krabičku so zubnou protézou, 1 kus otvárací vreckový nožík, 4 Ley v hotovosti, 6 kusov cigariet zn. XXXXX, čím poškodenému XXXXX spôsobili škodu vo výške 920,- Sk,  /30,54 Eur/.

Z dôvodu, že obvinení XXXXX a XXXXX sa na území Slovenskej republiky zdržiavali bez platného víza a bez povolenia príslušných orgánov, bol im rozhodnutím XXXXX zo dňa 18.04.2001 uložený zákaz pobytu na území Slovenskej republiky do 18.04.2004 a boli z územia Slovenskej republiky vyhostení. Nakoľko pre neprítomnosť obvinených nebolo možné vec náležite objasniť, vyšetrovateľ XXXXX dňa 02.08.2001 uznesením podľa § 173 ods. 1 písm. a) Trestného poriadku (č. 141/1961 Zb. účinného do 31.12.2005) trestné stíhanie prerušil. Dňa 10.08.2001 bolo trestné stíhanie obvinených, v zmysle článkov 6 a 7 Európskeho dohovoru o odovzdávaní trestného konania odovzdané na Ukrajinu.

Generálna prokuratúra XXXXX doručila Generálnej prokuratúre Slovenskej republiky rozhodnutia ukrajinských orgánov činných v trestnom konaní týkajúce sa vyššie uvedených obvinených, a to uznesenie vyšetrovateľa XXXXX, ktorým bolo trestné stíhanie voči obvinenému XXXXX podľa čl. 6 ods. 2 Trestného poriadku Ukrajiny zastavené, a to z dôvodu chýbajúcej skutkovej podstaty trestného činu v jeho konaní, a uznesenie XXXXX, ktorým bolo trestné stíhanie voči obvinenému XXXXX  podľa čl. 186 ods. 1 Trestného zákona Ukrajiny zastavené, a to z dôvodu uplynutia premlčacej lehota trestnej zodpovednosti. 

Podľa § 215 ods. 2 písm. c) Trestného poriadku môže prokurátor zastaviť trestné stíhanie, ak  o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať 
za dostačujúce.
Na základe uvedeného možno konštatovať, že rozhodnutie vyšetrovateľa XXXXX o zastavení trestného stíhania voči  obvinenému XXXXX a rozhodnutie XXXXX o zastavení trestného stíhania voči obvinenému XXXXX možno v danom prípade považovať za dostačujúce. 

Vzhľadom na zistené skutočnosti som rozhodla tak, ako je uvedené v enunciáte tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátorka